เรื่องร้องเรียน (ถนน,ความปลอดภัย,ร้องเรียน) วันที่ 2023-01-18 15:31:26 — แขวงป้อมปราบ เขตป้อมปราบศัตรูพ่าย กรุงเทพมหานคร
เจ้าหน้าที่ รพ ผู้สูงอายุ
บางขุนเทียนร้องเรียนระบบบริการทางการแพทย์ในกรุงเทพมหานคร

วันนี้ 18/1/66 ช่วง 20:00 ศูนย์เอราวัณประสานนำส่งผู้ป่วยที่อุบัติเหตุศีรษะรุนแรง E1M1V1 
มีแผลเปิดที่กะโหลกชัดเจน
เหตุเกิดที่ถนนเทียนทะเลใกล้ รพ
เบื้องต้นปฏิเสธ โดยให้เหตุผลว่า สงสัยเลือดออกในสมอง อาจต้องผ่าตัด ซึ่งเกินศักยภาพ รพ
และยังจำเป็นต้องส่ง CT brain ซึ่ง รพ ไม่มีเครื่อง และต้องออกรถไปยังนครธน
(โดยที่ระหว่างนั้น รถ รพ ถูกใช้นำส่งผู้ป่วยไปทำ CT เคสอื่นที่ รพ นครธนอยู่ เพราะฉะนั้นถ้ารับผู้ป่วยรายนี้มาจริง ต้องใช้เวลาอีก >2-4 ชั้วโมงถึงจะทราบผล)

แต่ศูนย์เอราวัณยังยืนยันที่จะนำมาส่ง
เมื่อมาถึงที่ รพ ผู้ป่วยได้รับการใส่ท่อช่วยหายใจและช่วยชีวิตเบื้องต้น
มาถึง รพ เวลา 20:00
และกว่าจะทราบผลเอกซเรย์คอมพิวเตอร์สมอง
(CT brain) ประมาณเที่ยงคืน
จึงเริ่มส่งข้อมูลให้ รพ ที่ติดต่อ refer ได้

การเสียเวลาในการดูแลผู้ป่วยที่ได้รับกระทบกระแทกสมองรุนแรง ควรได้รับการดูแลโดยเร็ว 
ทั้งการช่วยเหลือเบื้องต้น, การได้ทำ CT scan เร็ว และการผ่าตัด (ถ้าจำเป็น) หรือให้ยาลดบวมของสมองอย่างรวดเร็ว ภายใต้การดูแลของแพทย์เฉพาะทาง
ซึ่ง รพ ผู้สูงอายุ ไม่สามารถให้สิ่งเหล่านี้กับผู้ป่วยได้ โดยสามารถคาดการณ์ล่วงหน้าได้ว่าจะเกิดเหตุการณ์แบบนี้ขึ้น

ศูนย์เอราวัณหรือสำนักการแพทย์ ควรมีระบบที่ดีกว่านี้ เพื่อให้คนไข้มีโอกาสรอดชีวิต หรือลดโอกาสที่จะเป็นอัมพฤกษ์/อัมพาตหรือสมองตาย
ตัวอย่างเช่น แวะใส่ท่อช่วยหายใจและประเมินสัญญาณชีพ และรีบประสานนำส่ง รพ ที่มีศักยภาพ (มีแพทย์เฉพาะทางและเครื่อง CT ที่ทำได้ทันที)
เพราะ ณ ตอนนี้โอกาสที่คนไข้จะรอดชีวิต หรือมีโอกาสกลับมาใช้ชีวิตเป็นปกติ น้อยลงมากๆ จากการกระทำของผู้นำส่ง

เพิ่มเติม : พยาบาลห้องฉุกเฉินเวรบ่ายมีแค่ 4 คน (1 คน ไปกับรถพยาบาลเพื่อนำผู้ป่วยเคสอื่นไป CT อยู่ ซึ่่งรายนี้ก็มีเลือดออกในสมอง ต้องได้รับการดูแลเพิ่มเติม/ติดต่อส่งตัวเพิ่มเติมอยู่เหมือนกัน) 
บุคลากร รพ ยังไม่พร้อมที่จะรับเคสเหล่านี้